CELEX: 62020CN0010
Language: da
Date: 2020-01-10 00:00:00
Title: Sag C-10/20: Anmodning om præjudiciel afgørelse indgivet af Amtsgericht Düsseldorf (Tyskland) den 10. januar 2020 — Flightright GmbH mod Eurowings GmbH

11.5.2020   
            
            
               DA
            
            
               Den Europæiske Unions Tidende
            
            
               C 161/23
            
         
      Anmodning om præjudiciel afgørelse indgivet af Amtsgericht Düsseldorf (Tyskland) den 10. januar 2020 — Flightright GmbH mod Eurowings GmbH
      (Sag C-10/20)
      (2020/C 161/30)
      Processprog: tysk
      
         Den forelæggende ret
      
      Amtsgericht Düsseldorf
      
         Parter i hovedsagen
      
      
         Sagsøger: Flightright GmbH
      
         Sagsøgt: Eurowings GmbH
      
         Præjudicielle spørgsmål
      
      
                  1)
               
               
                  Skal bestemmelsen om kompensation ved aflysning i artikel 5, sammenholdt med artikel 7, i forordning (EF) nr. 261/2004 (1) fortolkes således, at også passagerer, der transporteres til det endelige bestemmelsessted ved en omlægning af rejsen mere end en time før det planlagte afgangstidspunkt og herefter med den alternative transport ankommer tidligere til dette endelige bestemmelsessted, end det havde været tilfældet med den planlagte (aflyste) flyvning, modtager en kompensation, idet forordningens artikel 7 anvendes analogt?
               
            
                  2)
               
               
                  
                              a)
                           
                           
                              Såfremt det første spørgsmål besvares bekræftende: Kan denne kompensation, der principielt skal ydes i henhold til artikel 7, stk. 1, herefter, afhængigt af flyvningens længde, nedsættes i henhold til artikel 7, stk. 2, i forordning (EF) nr. 261/2004, når ankomsttidspunktet for den omlagte rejse ligger før det planlagte ankomsttidspunkt for den oprindeligt reserverede flyvning?
                           
                        
                              b)
                           
                           
                              Såfremt det andet spørgsmål, litra a), besvares bekræftende: Er det udelukket at nedsætte kompensationen, når ankomsttidspunktet for den omlagte rejse ligger for længe før det planlagte ankomsttidspunkt på den oprindeligt reserverede flyvning, f.eks. mere end tre timer?
                           
                        
            
         (1)  Europa-Parlamentets og Rådets forordning (EF) nr. 261/2004 af 11.2.2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (EUT L 46, s. 1).